Taẓuri n Ṭṭrad

Taẓuri n Ṭṭrad (s Tṣinit : 孙子兵法, Sūn zǐ bīng fǎ , meskuli "Taẓuri n ṭṭrad n ssid Ṣun) d adlisfus aredsan d awezzlan, qqaren dakken yura-t Ṣun Zi . yessefham wedlis-a tastratiǧit, aṛayi, akked ttaktikin. Yessemras ilugan iferzen d yixfawen fessusen iwakken ad yesselmed amek i yella wesɣiwes d wamek yella rrbeḥ deg yimenɣi. Adlis-ayi-nni itteddu d ṭṭrad s rrẓana, d tamsalt ẓẓayen ilaq ad as-d-iheyyi yiwen s tesnagt akked leɛqel.

Laṣel

Leqdic-a qqaren mensayi dakken d Ṣun Zi i t-yuran, d yiwen n lejninar amussnaw d aṣini. Yura-t i lḥekkam d yimṛayen, yuɣal yiwen seg yidlisen iqdimen maḍi deg umezruy n Ṣṣin , yesɛa ccan d wazal d ameqqraḥan di Ṣṣin akked tmura n Tasya tacerqit s umata.

Timeṣkiwt

Adlis-a yebḍa d ixfawen wezzilen. Yal ixef ihedder ɣef usentel yiwen, ama d asɣiwes, akal, aẓdam, aseḥbiber, asexdem n yixbarǧiyen, atg. Tutlayt yettusxedmen d tumqit d tusdidt, yessexdem s waṭas tifyirin yettɣimen deg wallaɣ iwakken ad yecfu wi t-yeɣran ɣef temsirin yellan deg-s.